Gedagte vir die dag: Jesus is die avontuur | Maroela Media
Een van my gunsteling aanhalings is uit Winnie the Pooh. Winnie sê vir Christopher Robin: "As soon as I saw you I knew an adventure was going to happen." Dit was ook die dissipels se voorland toe Jesus hulle geroep het om Hom te volg. Toe hulle die woorde "Volg My", by Hom gehoor het, was niks ooit weer voorspelbaar daarna nie. Of veilig nie. Of vervelig nie. Of so rustig soos die meeste kerklike byeenkomste nie. Die hemel het elke dag op nuwe maniere bokant hulle koppe oopgegaan.
Die dissipels moes leer dit was nie nodig om eers die regte pad te ken voordat hulle die regte pad agter Jesus aangedurf het nie. Dan is die avontuur in elk geval daarmee heen. Die avontuur om agter Jesus aan te stap, begin met die wete dat Hy die regte pad is. Hy ken die pad ook deur en deur. Jy vertrou Hom hiermee. Alles op die pad vorentoe hoef nie voorspelbaar of bekend te wees nie. Volg net vir Jesus. Hy is die regte roete, die avontuurlike een. Saam met Hom loop jy groot bendes storm. In sy teenwoordigheid gebeur dinge op verrassende maniere.
Here help my om deur U oe te kyk…deur U oor te luister…….deur U hand te doen en deur U voete te loop waar U my stuur…….in Jesus naam
Ware woorde – Amen
dankie dat U my nie 'n gees van vrees gegee het nie, maar van krag, liefde en selfbeheersing, Heilige Gees, gebruik en lei my in hierdie dag